Minna Cauer

Wilhelmine «Minna» Theodore Marie Cauer (1841–1922), var en tysk pedagog, journalist og kvinnesaksforkjemper. Hun var del av den radikale borgerlige kvinnebevegelsen i Tyskland.

Biografi 
Hun ble født 1. november 1841 i Freyenstein i Brandenburg, som datter av presten Alexander Schelle (1804–1874) og hans hustru Juliane født. Wolfschmidt (død 1887). Hennes første ektemann legen August Latzel og deres sønn døde begge etter få år. Hun ble senere gift med Eduard Cauer (1823–1881), senere skoleadministrator (Schulrat) i Berlin.

Minna Cauer besto lærereksamen i 1867. Etter å ha blitt enke for andre gang, viet hun seg til arbeidet for likestilling. Fra 1895 utga hun tidsskriftet Die Frauenbewegung. Hun ble i 1899 den første leder av Verband Fortschrittlicher Frauenvereine, en radikal motsats til Bund Deutscher Frauenvereine. VFF gikk inn for kvinnelig stemmerett, som BDF lenge nølte med å gi sin tilslutning til. I 1902 deltok hun i stiftelsen av Deutscher Verband für Frauenstimmrecht.

Referanser 

Tyske kvinnesaksforkjempere
Personer fra Brandenburg